Lidl oferă bani angajaților americani care se vaccinează împotriva COVID-19. Ce bonus vor primi în plus la salariu.
Lanțul german de supermarketuri Lidl a declarat că acordă 200 de dolari în plus tuturor angajaților săi din SUA care sunt vaccinați pentru COVID-19. Bonusul oferit de Lidl este printre cele mai mari oferite de o companie pentru angajații din SUA.
Tot mai multe companii încurajează muncitorii, prin diferite bonusuri, să se imunizeze. Este și cazul lanțului german de supermarketuri Lidl, care a declarat că acordă 200 de dolari în plus tuturor angajaților săi din SUA care sunt vaccinați pentru COVID-19, relatează Reuters. Anunțul a fost făcut în urma deciziilor similare ale altor companii precum Aldi și Dollar General Corp, dar și ale firmei de livrare de produse alimentare Instacart. Mai mult decât atât, bonusul oferit de Lidl este printre cele mai mari oferite de o companie pentru angajații din SUA, de până acum.Lidl a declarat că angajații săi sunt "dornici" să se vaccineze, citând un sondaj intern în care aproape opt din 10 lucrători au spus că intenționează să fie inoculați imediat ce un vaccin va fi disponibil.Compania își vinde produsele în peste 125 de magazine în nouă state din Coasta de Est a SUA.